《梁父吟》
明代·张时彻

朝上泰山，郁何盘盘。
崩崖薛嵥，石齿阑班。
暮上泰山，白日西匿。
前有榛莽，后有鬼蜮。
泰山巍巍，鲁邦所宗。
智矣齐相，七国之雄。
虞罗藏机，蜂虿致螫。
口舌之微，惨惨戈戟。

作者简介：（1500—1577）浙江鄞县人，字维静，一字九一，号东沙。受业于族子张邦奇，治程朱学。嘉靖二年进士。历官福建、云南、山东、湖广、四川，所至有政绩，终官南京兵部尚书。五十三岁罢官里居。寄情文酒而不忘用世之志。有《明文范》、《善行录》、《救急良方》、《芝园定集》。